*Па падручніку М.В. Жуковіча “Літаратурнае чытанне”, 2 клас, 2016 год выдання*

**Тэма:** Уладзімір Ягоўдзік “Суніцы”.

**Мэта:** стварыць умовы для фарміравання чытацкіх уменняў вучняў, якія заключаюцца ў знаходжанні ў празаічным тэксце з дапамогай выбарачнага чытання адказы на пытанні настаўніка па фактычным змесце твора.

**Задачы:** садзейнічаць развіццю ўмення вызначаць у радках твора вобразныя выразы і словы, бачыць вобразныя карціны, створаныя аўтарам; выхоўваць пачуццё замілаванасці прыродай роднага краю.

**Абсталяванне:** малюнкі і фотаздымкі суніц і клубніц на слайдах.

**І. Арганізацыйны момант.**

*Празвінеў ужо званок –*

*Пачынаецца ўрок*

*Мы за парты ціха селі*

*І на дошку паглядзелі.*

- Усмешкі на вашых тварах, парадак на працоўных месцах паказваюць, што вы гатовы працаваць. Сення на ўроку можна не толькі пашырыць свае веды, пазнаёміцца з новым творам, але і праявіць свае творчыя здольнасці.

**ІІ. Моўная размінка.**

**ІІІ. Праверка дамашняга задання.**

**ІV. Паведамленне тэмы і мэт урока.**

**V. Вывучэнне і замацаванне новага матэрыялу.**

***Гутарка.***

- Паглядзіце на слайды. Якія ягады вы на іх бачыце?

- Дзе растуць гэтыя ягады?

- Чым суніцы адрозніваюцца ад клубніц?

***Работа з апавяданнем “Суніцы”.***

*Слоўнікавая работа.*

*Самастойнае чытанне апавядання.*

- Прачытайце самастойна апавяданне “Суніцы”.

- Што вы можаце пасля чытання апавядання яшчэ дадаць пра суніцы?

***Фізкультхвілінка.***

*Чытання апавядання па ланцужку.*

*Аналіз апавядання.*

- Як аўтар адносіцца да суніц? Знайдзіце ў творы і зачытайце.

- З чым параўноўвае аўтар ягадку суніцы? Чаму? Прачытайце.

- Дзе звычайна растуць ягады?. Знайдзіце ў тэксце і зачытайце.

- У які час трэба збіраць суніцы і чаму?

- Як трэба паводзіць сябе ў лесе, калі ўбачыш першую суніцу?. Чаму?

- Чаму суніцы – гэта яшчэ і лекавыя ягады? Патлумачце.

- Якімі словамі Уладзімір Ягоўдзік ажыўляе суніцы, надзяляе іх чалавечымі рысамі? Зачытайце адпаведныя радкі ў апавяданні.

-*Вызначэнне галоўнай думкі твора.*

- Якая тэма і асноўная думка твора?

Творчае заданне.

- Намалюйце вусна карціну сунічніку.

**VI . Дамашняе заданне.**

– Падрыхтаваць пераказ апавядання “Суніцы”.

**VII. Падвядзенне вынікаў урока.**

**VIII. Рэфлексія.**